paragraph_text: Filmska producentska kuća Topefilme je 1988. adaptirala kratku priču O Romance Da Raposa (port. Romansa o lisici) portugalskog pisca Aquilina Ribeira i prema njoj napravila istoimenu crtanu seriju. Kratkotrajna, ali simpatična crtana serija Lisica Skočibarica mnogima je ostala u sjećanju zbog glazbene podloge sa špice koju je komponirao Jorge Machado. Autori crtane serije su Arthur Correia i Ricardo Neto, dva poznata imena portugalske animacije, a ova adaptacija bila je prva dugometražna snimljena serija u portugalskoj animaciji (ukupno trajanje 169 minuta). Scenarij je napisao Marcello De Moraes.